מלאכת מוחק 1

הגדרת מלאכת מוחק

גמ' שבת עה: [והכותב ב' אותיות עד הבונה] ורש"י שם

תוס' הרא"ש (שם ד"ה מחק), רא"ש ס' ט

ר"ן (שם ד"ה ויש)

שפת אמת (שם ד"ה בגמ' ת"ר)

רמב"ם (שבת יא:ט,טו)

מנחת חנוך (מוסך השבת מלאכת מוחק לה)

ש"ע (שמ:ג) ובה"ל שם ד"ה המוחק

[טל הרים מוחק ס' ב]

חידושי הר"ן מסכת שבת דף עה עמוד ב

ויש במקומה כדי לכתוב שתים חייב. פי' משום דהוה ליה כמוחק שתי אותיות ואף על גב דלא בעי' כדי שיהא מקום לכתוב שתי אותיות גדולות כאותה שמחק דהא לא אפשר מ"מ בעי' כעין אות שמחק שיהו בינונית ומאותה כתיבה שמחק שאם היא כתיבה אשורית בעי' נמי אשורית דאי לא אינו חייב לפי שאין לך מוחק אות קטנה אשורית שלא יהא בה כדי לכתוב שתי אותיות בכתיבה שאינה אשורית כגון מיש"ק שלנו וא"כ מאי גדולה ולא קתני גדולה אלא לאפוקי שיהא מקום כעין אותה שמחק לכתוב שתי אותיות בינוניו' מאותו אות שמחק שאם הוא אל"ף שיהא מקום לכתוב שני אלפין בינוניים ואם הוא בי"ת שיהא מקום לכתוב שני ביתין בינוניים או אחרות דומיא דהני דאי לא אין לך מוחק אות אפי' בינונית שלא יהא בה לכתוב שני ווין או שני יודין ומאי גדולה דקתני, דאין לומר מאי גדולה ה"ה בינונית ולאפוקי וא"ו או יו"ד קא אתי שאם מחקם אינו חייב משום דלא הוו גדולות דזה דחוק הוא מאוד. ועוד דתינח באותיות בכתיבה מאי איכא למימר, ומיהו מ"מ לא בעי' שיהיו שם דומיא דשם משמעון או יה מיהודה דלא נאמרו אלו אלא כדי לחייב משום מלאכת מחשבת לבד דסד"א כיון דאין במחשבתו אלא לכתוב שמעון או יהודה לא ליחייב קמ"ל כיון דשם הוא חייב אבל בכותב שתי אותיות באיזה אות שתהיה חייב דהא הוו בקרשים ז"ח ט"י כדי לזווגן אף על פי שאינן שם כן ראיתי לתלמיד אחד בשם רבו הרשב"א ז"ל:

שפת אמת מסכת שבת דף עה עמוד ב

שם בגמ' ת"ר כו' מחק אות גדולה ויש במקומה לכתוב שתים חייב צ"ע במוחק מקום הראוי לב' אותיות אבל דעתו הי' לכתוב רק אות אחת דלכאורה י"ל דמקום הראוי לב' אותיות מחשיבו מלאכה ותיקון הוי ע"י שרוצה לכתוב אות אחת כי גם אחת תיקון הוא ומה בכך דלגבי התיקון אינו כשיעור [והא דקתני במתני' המוחק ע"מ לכתוב ב' אותיות לאו דוקא שיהי' בדעתו לכתוב ב"א אלא שיהי' אפשר לו לכתוב ב"א] וצ"ע גם צ"ע בהי' מקום לכתוב אחת ומחק בצידה אות כדי שיוכל לכתוב ב' אותיות אי חייב בזה:

מנחת חינוך מצוה לב

לה) המוחק הכלל כ"מ דחייב על הכתיבה אם מוחק הכתיבה ה"ל מוחק ולשון הר"מ המוחק כתב ע"מ לכתוב במקום המחק ב"א חייב. נראה דדוקא במוחק ע"מ לכתוב במקומו אבל המוחק שלא ע"מ לכתוב רק משום איזה דבר שצריך אף דל"ה מקלקל פטור. אך אח"ז כ' הר"מ אבל המוחק ע"מ לקלקל פטור נראה דאם אינו מקלקל חייב וכ"כ הר"מ סוף הפרק וכן המוחק אות הרשום ע"מ לתקן חייב נראה כיון דהוי ע"מ לתקן חייב אף שלא ע"מ לכתוב וכ"ד הר"מ פ"י גבי הקורע אף דבמשנה מבואר הקורע ע"מ לתפור כמו כאן שמבואר המוחק על מנת לכתוב. ומבואר בהר"מ שם דקורע בחמתו ג"כ חייב דעיקר שלא יהי' מקלקל עיין בדבריו ה"נ כאן והר"מ לשיטתו דס"ל משאצל"ג חייב ע"ש. ומלשון הרא"ש משמע דוקא ע"מ לכתוב ע' בס' ח"א. והנה אף להר"מ דע"מ לתקן ג"כ חייב מ"מ צריך להיות השיעור כדי לכתוב ב' אותיות כמבואר בדבריו כאן נפלה דיו ע"ג ספר נפלה שעוה ומחקה אם יש במקומה כדי לכתוב ב' אותיות חייב ומחק אות גדולה ויש במקומה כדי לכתוב ב"א ג"כ חייב. והנה בכותב ב"א דחייב פשוט אפי' כ' ב"א קטנות מאוד דאינו מבואר השיעור וקטנות ג"כ נקראו אותיות ובמוחק ב"א כדי לכתוב בודאי כיון דהי' כתוב שני אותיות א"כ יוכל לכתוב על מקום זה שמחק. אך מה שמבואר אם מחק אות א' גדולה ויש במקומה כדי לכתוב שנים וכו' א"י השיעור של ב' אותיות או כדי לכתוב קטנות או בינונים וכן אם נטף דיו ומחק דהשיעור ג"כ כנ"ל א"י היאך משערינן ומצד הסברא נראה דבאותיות בינונים משערינן וע"ל פח"י במוציא דיו כדי לכתוב נראה ג"כ משערינן בבינוני וע"ע גבי קשר מוכסין כ"נ. ועפמ"ג סי' ש"מ דאם מוחק אות א' בטעות בספר כדי לכתוב האות להשלים הספר חייב על המחיקה כמו על הכתיבה דאות א' חייב ה"ה נמי על המחיקה כי דין א' להם כמ"ש. וכ' הר"מ דה"ה המוחק רשמים ע"מ לתקן כמו המוחק וכו'. ואם הי' בסת"מ יתר אות לדעת הפוסלים ביתר ע' מנחות וש"ע ומחק לדעת הר"מ חייב כיון דהוי תיקון ולדעת הסוברים דדוקא על מנת לכתוב חייב פטור משום מוחק כיון דאינו על מנת לכתוב. ומ"מ נ"ל דחייב משום מב"פ דהוי גמר כיון דקודם הי' פסול ועתה הוא כשר כ"נ. נלע"ד המוחק כתובת קעקע חייב להר"מ דהוי תיקון כי לישראל אסור מחמת חוקות העכו"ם כי בשעת העשי' לוקין מגזה"כ אבל על כל פנים להיות כן על בשרו אינו נכון לישראל אבל המוחק מעכו"ם ל"ה תיקון וז"פ:

שו"ת הר צבי ט"ל הרים - מוחק סימן ב

דבר זה העיר הגרש"ז אויערבאך לענין עישון סיגריות ביום טוב כשיש עליהן אותיות, ורצה לחדש דמוחק שלא ע"מ לכתוב דאסור מדרבנן מ"מ עושה מקום לכתוב בעינן, אבל בנ"ד שנשרף ונעשה אפר דאינו ראוי לכתיבה אינו אסור, ואת"ל דגם זה אסור, מ"מ אם יעביר דיו על האותיות אף דטשטוש בעלמא ג"כ אסור משום מחיקה, ז"א אלא כשנעשה ע"י המחיקה מקום לכתיבה, משא"כ כאן דלא נעשה מקום כתיבה במחיקת הטשטוש לא שייך בזה איסור. ולי חידוש זה צ"ע +על חדוש זה יש להעיר משתי מקומות. (א) מדברי הרמ"א /ש"ע או"ח/ סימן שמ סעיף ג בשם המרדכי דאסור לשבור עוגה שכתוב עליה כמין אותיות ואעפ"י שאינו מכוין רק לאכילה דהוי מוחק, ומדברי הט"ז שם סעיף ה דאותם הספרים שכותבים עליהם בראשי חודי הדפים מלמעלה או מצדיהן אותיות או תיבות אסור לפותחן בשבת משום מוחק וכו'. ויעויין בשו"ת לב חיים למהר"ח פלאג'י ז"ל (ח"ב סימן קעא) שאסור לשבור קליפת ביצה צלויה שכתוב עליה מבחוץ אותיות לסימן, הגם דחיוב חטאת ליכא איסורא מיהו איכא, הרי דגם בנשבר ואין מקום לכתוב אסור עכ"פ מדרבנן.